Splašky a kanalizačné odpadové vody, obsahujúce biologické a chemické nečistoty, predstavujú riziko nielen pre človeka, v prípade havarijného stavu, ale aj pre samotnú prírodu, ak má potrubie kanalizácie netesnosti alebo praskliny, cez ktoré môže tekutina vytekať.
Pred samotným čistením  a opravou kanalizácie, sa kanalizačný systém potrubí zmapuje a monitoruje, aby sa predišlo jeho poškodeniu. Zisťujú sa upchatia, nečistoty, poškodenia, trhliny a prerastenia koreňových systémov do útrob potrubia, ktoré by neskôr mohli viesť k havarijným stavom kanalizácie.
Základná oprava kanalizácie spočíva v tom, že sa potrubie vyvložkuje a spevní sa tak, aby kanalizácia vydržala ďalšiu záťaž a prevádzku. Často sa stretávame s kanalizáciou, ktorá je už po lehote použiteľnosti, alebo je vyhotovená zo zakázaného materiálu. Vtedy pristupujeme k úplnej výmene kanalizačného potrubia.
Veľmi znečistené potrubie sa frézuje, aby sa kompletne obnovili jeho steny. Krtkovanie je najlepší spôsob, ako potrubie prečistiť, nielen v prípade havarijného stavu. Pravidelné krtkovanie potrubia, prípadne vysokotlakové čistenie, zabezpečí kvalitný prietok vodovodných a kanalizačných odpadových vôd a splaškov v potrubí a predchádza vzniku havarijných stavov upchatia a porúch kanalizácie.